Pilionių piliakalnis

Apie piliakalnį Kėdainių rajone žr. Naujaupio piliakalnis.

Pilionių piliakalnis su gyvenviete, Mateikiškių piliakalnis, Majakas – piliakalnis ir gyvenvietė Ukmergės rajono savivaldybės teritorijoje, į šiaurę nuo Mateikiškių, Želvos seniūnija. Pasiekiamas keliu Želva–Šešuoliai, yra į dešinę šiaurės vakarų kryptimi nuo kelio, ties nedideliu piliakalnį juosiančiu posūkiu.

 Piliakalnis 
kairėje|miniatiūra|3D modelis|250x250px
Piliakalnis įrengtas atskiroje kalvoje. Vakarinis ir pietvakarinis šlaitas kiek nuolaidesnis, čia 5 m žemiau aikštelės yra 40x25 m dydžio trikampė terasa. Aikštelė ovali, pailga pietvakarių – šiaurės rytų kryptimi, 30x20 m dydžio, aplink apjuosta 0,6 m aukščio, 6 m pločio pylimu. Vakariniame piliakalnio šlaite, 5 m žemiau aikštelės yra 6 m pločio, 0,5 m gylio griovys, už kurio likusi trikampė, smaigaliu į vakarus 23x22 m dydžio terasa. Pietiniame piliakalnio šlaite, 7 m žemiau aikštelės yra 26 m ilgio, 9 m pločio terasa. Rytiniame šlaite, 1,5 m žemiau aikštelės yra 2 m pločio terasa. Šlaitai statūs, 9-10 m aukščio.

Aikštelė apardyta XIX a. kapinių, apkasų. Išlikusi Vitoldo Kvietkovskio antkapinio paminklo rausvo šlifuoto akmens antkapinė plokštė su iškaltu kryžiumi ir įrašu „Tu / spoczywaja zwloki / S. P. / Witolda / KWIATKOWSKIEGO / Zyl lat 23 / Um. 4 lipca 1857 r. / Pokoj Tego Duszy / Sculp Sobolewski“. Įrašas apsitrynęs. Aikštelė ir pietinis šlaitas dirvonuoja, kita apaugę lapuočiais. Pietvakarine papėde tekantis upelis kanalizuotas, pietrytinėje papėdėje nutiestas Želvos – Šešuolių kelias.

 Tyrimai 
1970 m. piliakalnį žvalgė Istorijos institutas.Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 137 (Nr. 588).  Piliakalnis datuojamas I tūkstantmečiu pr. m. e. – I tūkstantmečiu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 2,46 ha. Fizinio apsaugos zonos pozonio plotas 2500 m². Vizualinio apsaugos zonos pozonio plotas 26 ha.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

 Nuotraukos 

 Šaltiniai 

 Lietuvos TSR kultūros paminklų sąrašas, V., 1973, p. 196.
 Lietuvos piliakalniai: atlasas. Vilnius, 2005, t. 3, p. 188–189.
 Valstybės archeologijos komisijos medžiaga. Kultūros paveldo centro aptarnavimo skyriaus fondų poskyris, f. 1, ap. 1, b. 30, (buv. B.67) p. 95-109.
 Lietuvos TSR Ukmergės rajono kultūros ir gamtos paminklų katalogas. Vilnius, 1977. Kultūros paveldo centro aptarnavimo skyriaus fondų poskyris, f. 4, ap. 1, b. 22, p. 91.
 Lietuvos TSR Ukmergės rajono gamtos, istorijos ir kultūros paminklų katalogas. Vilnius, 1988. Kultūros paveldo centro aptarnavimo skyriaus fondų poskyris, f. 4, ap. 1, b. 68, p. 207.
 Kultūros vertybės pagrindinis dosjė: A1199K, Pilionių, Mateikiškių piliakalnis su gyvenviete. Vilnius, 2000. Kultūros paveldo centro duomenų skyriaus vietų poskyris.
 Jonas Čiegis. Du seneliai // Tarybinis balsas (Ukmergė). 1958 birželio 5.
 Vytautas Daugudis. Anykščių, Molėtų, Širvintų, Ukmergės ir Utenos rajonų archeologinių paminklų žvalgymo ataskaita 1970 09 30-1970 10 18. Kultūros paveldo centro aptarnavimo skyriaus fondų poskyris, f. 27, ap. 1, b. 22, p. 32.
 Adolfas Tautavičius. 1970 metų žvalgomosios archeologinės ekspedicijos Molėtų, Širvintų, Ukmergės, Anykščių, Utenos rajonuose ataskaita. Kultūros paveldo centro aptarnavimo skyriaus fondų poskyris, f. 7, ap. 1, b. 140, p. 112–113.
 Kultūros paminklų enciklopedija: Rytų Lietuva II. V., 1998. P.108.

 Nuorodos 
 Sąrašas:Lietuvos piliakalniai
 Lietuvos piliakalniai. Pilionys
 Hillforts.eu atvirųjų duomenų ištekliai

Kategorija:Piliakalniai Ukmergės rajone